open-index/open-wikipedia-markdown huggingface dataset:
அ. வேங்கடாசலனார்

**அ. வேங்கடாசலனார்** (1888  - 1955) என்பவர் ஒரு தமிழறிஞர் ஆவார். இவரைக் *கரந்தைக் கவியரசு வேங்கடாசலனார்* என அறிஞர் அழைப்பர்.

## பிறப்பும் கல்வியும்
இவர் பழைய தஞ்சாவூர் மாவட்டம்,  கந்தர்வக் கோட்டைக்கு அருகில் மோகனூர் என்னும் கிராமத்தில் அரங்கசாமிப் பிள்ளைக்கு 1888 ஆம் ஆண்டு பிறந்தார். இவர் கரந்தையிலிருந்த தூயபேதுரு பள்ளியில் கல்வி பயின்றார். தமிழ் ஆர்வத்தால் கரந்தையில் வாழ்ந்த புலவர் வேங்கடராம பிள்ளையிடம் தமிழ் இலக்கண, இலக்கியங்களை முறையாகப் பயின்றார். இந்நிலையில் இவரின் தந்தை எதிர்பாராது திடீரென்று காலமானதால், குடும்பத்தைக் காப்பாற்ற வேண்டி, ஊரின் கணக்கப்பிள்ளை என்னும் மணியக்காரர் என்னும் பணியிலமர்ந்தார்.  இருப்பினும் தமிழ்க் கல்வி மீதான காதலால் கரந்தைக்குச் சென்று, தூயபேதுரு கல்லூரியில் தமிழ்ப் புலவராயிருந்த சுப்பிரமணிய ஜயரிடம் தமிழ் இலக்கிய இலக்கணங்களை முறையாகக் கற்றார். பின்னர், ‘இலக்கணப்புலி’ எனப் போற்றப்பட்ட, கந்தர்வக்கோட்டை காவல் நிலையப் பொறுப்பாளராக இருந்த ம. நா. சோமசுந்தரம் பிள்ளையிடம் தொல்காப்பியம் முதலிய இலக்கணங்களை முறையாகப் பயின்றார்.

## ஆசிரியர் பணி
தமிழ் மீது கொண்டிருந்த ஆர்வத்தால், கொஞ்ச காலத்திற்கு பிறகு தமது மணியக்காரர் பணியை உதறி விட்டு, செட்டிநாட்டின் கோனாபட்டு என்னும் ஊரிலிருந்த கற்பக விநாயக  கலாசாலையில் தமிழாசிரியராகப் பணியில் சேர்ந்தார்.  அங்கு செட்டிநாட்டின் பெரும் புலவர் பண்டிதமணி கதிரேசன் செட்டியார், உ. வே. சா, அரசஞ்சண்முகனார், மு. இராகவையங்கார் முதலிய சிறந்த தமிழறிஞர்களின் நெருங்கிய நட்பு ஏற்பட்டது. கரந்தைத் தமிழ்ச் சங்கம் துவக்கிய கரந்தை தமிழ்க் கல்லூரியில் சிறிது காலம் தமிழாசிரியராகப் பணியாற்றினார். பின்னர் 1922 ஆம் ஆண்டு முதல் பீட்டர் உயர்நிலைப் பள்ளியில் சேர்ந்து பணியாற்றினார்.

## பதிப்புப் பணிகளும், புத்தாக்கப் பணிகளும்
தெய்வசிலையார் உரைகொண்ட தொல்காப்பிய ஏட்டுச்சுவடியை தமிழ்த்தாத்தா உ. வே. சா. விடம் பெற்று, பதிப்பித்து கரந்தைத் தமிழ்ச்சங்க வெளியீடாகக் கொண்டு வந்தார். ஆசானாற்றுப் படை, சிலப்பதிகார நாடகம், மணிமேகலை நாடகம், அகநானூறு உரை முதலிய நூல்களைப் படைத்துள்ளார்.

## குறிப்பிடத்தக்க செய்திகள்
* டாக்டர் மா. இராசமாணிக்கம், முத்தானந்த அடிகள் முதலிய புகழ்மிகு தமிழ் அறிஞர்களை உருவாக்கியவர்.
* கரந்தைத் தமிழ்ச் சங்கம், இவரின் தமிழ்த் தொண்டினைப் பாராட்டி, கரந்தைக் கவியரசு என்னும் பட்டமளித்துச் சிறப்பித்தது.
* தமிழ்த் தென்றல்’ திரு. வி. க. கவியரசு வேங்கடாசலனார் பற்றி தம் வரலாற்றில் கீழ்கண்டவாறு குறிப்பிட்டுள்ளார்.

“தமிழ்ப் பெரும்புலவர் கரந்தை வேங்கடாசலத்தை 1935 ஆம் ஆண்டு திருவையாற்று அரசர் கல்லூரியில் கண்டேன்.  பின்னர் சென்னை சிந்தாரிப்பேட்டையில் அகநானூற்று மாநாட்டுத் தலைவராகப் பார்த்தேன்.  அம்மாநாட்டில் அவர் ஆற்றிய உரையை முதன் முதலாக முழுவதுமாகக் கேட்டேன். அவரது தலைமையுரை என்னை மயக்கியது. பெரும்புலமை வாய்ந்த ஒருவர் எங்கோ மூலையில் கிடக்கின்றாரே என்று எண்ணினேன். வேங்கடாசலத்தின் புலமை, சங்க இலக்கியங்களுக்கு விரிவுரை காண்பதற்குப் பயன்பட்டால், பிற்காலத் தமிழுலகம் பெரிதும் ஆக்கமுறும்”

## மேற்கோள்கள்

பகுப்பு:தமிழறிஞர்கள்
பகுப்பு:1888 பிறப்புகள்
பகுப்பு:1955 இறப்புகள்
பகுப்பு:புதுக்கோட்டை மாவட்ட மக்கள்
பாலு ஆனந்த்

**பாலு ஆனந்த்** (இறப்பு: 3 சூன் 2016) ஓர் இந்தியத் திரைப்பட இயக்குநர் மற்றும் திரைப்பட நடிகர் ஆவார். விஜயகாந்த் நடித்த நானே ராஜா நானே மந்திரி, சத்யராஜ் நடித்த அண்ணாநகர் முதல் தெரு உள்ளிட்ட தமிழ்த் திரைப்படங்களை இயக்கியுள்ளார்.

## வாழ்க்கைக் குறிப்பு
### திரை வாழ்க்கை

## திரைப்பட விபரம்
### இயக்கிய திரைப்படங்கள்
# நானே ராஜா நானே மந்திரி
# அண்ணாநகர் முதல் தெரு
# ரசிகன் ஒரு ரசிகை
# உனக்காக பிறந்தேன்
# ஆனந்த தொல்லை
# சிந்துபாத்
# அதிரடி

### நடித்த திரைப்படங்கள்
# உனக்காக எல்லாம் உனக்காக
# டாடா பிர்லா
# வானத்தைப் போல
# உன்னை நினைத்து
# அன்பே சிவம்
# திவான்
# ஸ்டார்
# ஜேம்ஸ் பாண்டு
# பிஸ்தா
# புன்னகை தேசம்
# இனி எல்லாம் சுகமே

## இறப்பு
2016 சூன் 3 அன்று, மாரடைப்பின் காரணமாக 61 வயதில் கோவையில் காலமானார்.

## மேற்கோள்கள்

## வெளியிணைப்புகள்
* 

பகுப்பு:தமிழ்த் திரைப்பட இயக்குநர்கள்
பகுப்பு:தமிழ்த் திரைப்பட நடிகர்கள்
பகுப்பு:இந்தியத் திரைப்பட நடிகர்கள்
பகுப்பு:கோவை மக்கள்
பகுப்பு:2016 இறப்புகள்
பகுப்பு:இந்தியத் திரைப்பட இயக்குநர்கள்
பகுப்பு:தமிழ்நாட்டுத் திரைப்பட நடிகர்கள்
கழுகுமலை வெட்டுவான் கோயில்

**கழுகுமலை வெட்டுவான் கோயில்** என்பது தமிழ்நாட்டில் தூத்துக்குடி மாவட்டத்தில், கோவில்பட்டியிலிருந்து 22 கி.மீ. தொலைவில் கழுகுமலை என்னும் பேரூராட்சியில் அமைந்துள்ள ஒரு குடைவரைக் கோயில் ஆகும். ஊரின் மையப் பகுதியிலிருந்து 1 கி.மீ. தொலைவில், இவ்வூரின் பெயரைக்கொண்ட மலையின் ஒரு பகுதியில் இக்கோவில் அமைந்துள்ளது. இக்கோவில் பொ.ஊ. 800-இல் பாண்டிய மன்னன் ஆட்சிக்காலத்தில் உருவாக்கப்பட்டது.

## குகைக்கோயில்
தமிழகத்தில் உள்ள மிகச் சிறந்த குகைக்கோயில்களில் கழுகுமலை வெட்டுவான் கோயிலும் ஒன்றாகும். இக்கோயில் பொ.ஊ. 8ஆம் நூற்றாண்டில் பாண்டிய மன்னர்களால் செதுக்கப்பட்டதாகும். மிகவும் நுணுக்கமான சிற்பங்களைக் கொண்டு இக்கோயில் அமைந்துள்ளது. தற்போது கோயிலின் முழு பணியும் முற்றுப்பெறாமல், கருவறையில் பிள்ளையார் சிலை ஒன்று வைக்கப்பட்ட நிலையில் காணப்படுகிறது.

## அமைப்பு

மலைப்பகுதியில் அமைந்துள்ள இக்கோயில் ஒரே கல்லால் ஆனதாகும். கருங்கல்லைக் குடைந்து இக்கோயில் அமைக்கப்பட்டுள்ளது. கழுகுமலையில் ஏறி நடந்து செல்லும்போது இக்கோயில் கண்ணுக்குத் தெரியாது. சற்றே தாழ்ந்த தளத்தில் சுமார் 10 அடி இறக்கத்தில் இறங்கியே இக்கோயிலுக்குச் செல்ல முடியும். ஒரு சிறிய கோயிலில் கருவறையுடன் கூடிய விமானம் எவ்வாறு அமையுமோ அந்த அளவு இக்கோயில் காணப்படுகிறது.

## சிற்பங்கள்
இங்கு பிரம்மா, திருமால், சிவன், தேவகன்னியர் மற்றும் பூத கணங்களின் சிலைகள் அமைக்கப்பட்டுள்ளன. அனைத்து சிலைகளும் உயிரோட்டத்தோடு காணப்படுகின்றன. முழுமை பெறாமல் உள்ள சிற்பங்களையும் அங்கு காணமுடியும்.

## மேலும் பார்க்க
* கழுகுமலை
* கழுகுமலை முருகன் கோயில்
* கழுகுமலை சமணர் படுகைகள்
* இந்தியக் குடைவரைக் கோயில்கள்

## மேற்கோள்கள்

பகுப்பு:தமிழக தொல்லியற்களங்கள்
பகுப்பு:தூத்துக்குடி மாவட்டத்திலுள்ள சிவன் கோயில்கள்
பகுப்பு:தமிழகத்துக் குடைவரைகள்
பகுப்பு:இந்துக் கோயில் கட்டிடக்கலை
பகுப்பு:பாண்டியர் கட்டடக்கலை
கோப்பா அமெரிக்கா நூறாண்டுகள் போட்டி

**கோப்பா அமெரிக்கா நூறாண்டுகள்** (*Copa América Centenario*, *Centennial Copa America*. **அமெரிக்கா நூறாண்டுகள் கோப்பை**) 2016ஆம் ஆண்டு ஐக்கிய அமெரிக்காவில் நடைபெற்ற ஆண்கள் சங்கக் கால்பந்து போட்டியாகும். இது தென்னமெரிக்க கால்பந்துக் கூட்டமைப்பு மற்றும் கோப்பா அமெரிக்கா நிறுவப்பட்டு நூறாண்டுகள் நிறைவுற்றதை போற்றும் வகையில் நடத்தப்பெற்ற விழாப் போட்டியாகும். தென் அமெரிக்காவிற்கு வெளியே நடத்தப்பட்ட முதல் கோப்பா அமெரிக்கா போட்டியாகவும் இது விளங்கியது.

1916இல் நிறுவப்பட்ட கோப்பா அமெரிக்காவின் 45ஆம் பதிப்பாக இது உள்ளது. வழக்கமான நான்காண்டு சுழற்சிக்கு மாறாக தென்னமெரிக்க கால்பந்துக் கூட்டமைப்புக்கும் வட, மத்திய அமெரிக்க மற்றும் கரீபியன் கால்பந்துக் கூட்டமைப்புக்கும் இடையேயான ஓர் உடன்பாட்டின்படி இது நடைபெற்றது; வழக்கமான 12 அணிகளுக்கு மாறாக விரிவுபடுத்தப்பட்ட 16 அணிகள் கலந்து கொண்டன; தென்னமெரிக்கக் கூட்டமைப்பின் அனைத்து அணிகளும் (10) வட, மத்திய அமெரிக்க மற்றும் கரீபியன் கூட்டமைப்பிலிருந்து ஆறு அணிகளும் பங்கேற்றன. இந்தப் போட்டியில் வெற்றிபெற்ற அணி 2017 பிபா கூட்டமைப்புக்களின் கோப்பைப் போட்டிக்கு தகுதி பெறாது; அதற்கு 2015ஆம் ஆண்டு கோப்பா அமெரிக்கா கோப்பையை வென்ற  சிலி ஏற்கெனவே தகுதி பெற்றுள்ளது.

இத்தொடரின் இறுதிப் போட்டியில் சிலியும் அர்கெந்தீனாவும் விளையாடின. இறுதிப் போட்டியில் சிலி வெற்றிபெற்று உருகுவை, அர்கெந்தீனா, பிரேசில் ஆகிய நாடுகளுக்கு அடுத்ததாக அடுத்தடுத்து இரண்டு கோப்பா அமெரிக்காவை வென்ற நான்காவது அணியாக வந்தது.

## பங்கேற்கும் அணிகள்
தென்னமெரிக்க கால்பந்துக் கூட்டமைப்பிலுள்ள பத்து அணிகளும்  வட, மத்திய அமெரிக்க மற்றும் கரீபியன் கால்பந்துக் கூட்டமைப்பிலிருந்து ஆறு அணிகளும் போட்டியில் விளையாடும் என போட்டியை ஒருங்கிணைத்த இரு கூட்டமைப்புகளும் அறிவித்தன.  ஐக்கிய அமெரிக்காவும் மெக்சிக்கோவும் தானியக்கமாக தகுதி பெறும். மற்ற நான்கு இடங்களுக்கு 2014இல் மத்திய அமெரிக்கப் போட்டியில் வென்ற கோஸ்டா ரிக்கா, கரீபியன் மண்டலப் போட்டியின் வாகையாளர்  ஜமைக்கா,  2015 தங்கக் கோப்பையில் முதல் நான்கு இடம் பெற்றவர்களிடையே நடந்த தகுதிப் போட்டிகளில் வென்ற ஐய்த்தி, பனாமா நாடுகள் தேர்வாயின.

## விளையாடுமிடங்கள்
இரு கூட்டமைப்புகளும் ஐக்கிய அமெரிக்க காற்பந்துச் சங்கத்துடன் இணைந்து நவம்பர் 19, 2015 அன்று பத்து விளையாடும் அரங்குகளை அறிவித்தன.

## குழு நிலை

### குழு ஏ

----

----

### குழு பி

----

----

### குழு சி

----

----

### குழு டி

----

----

## வெளியேறும் நிலை


### காலிறுதி

----

----

----


### அரையிறுதி




### மூன்றாமிடம்


### இறுதியாட்டம்


## தரவுகள்

;6 கோல்கள்

* எட்வார்தோ வார்கசு

;5 கோல்கள்

* லியோனல் மெஸ்ஸி

;4 கோல்கள்

* கொன்சாலோ இகுவைன்

;3 கோல்கள்

* பிலிப்பே கூட்டின்டோ
* அலெக்சிசு சான்சேசு
* கிளின்ட் டெம்ப்சி

;1 சுயகோல்
* பிராக் பாப்ரா (கோஸ்ட்டா ரிக்காவுக்கு எதிராக)
* யே-வோன் வாட்சன் (உருகுவைக்கு எதிராக)
* ஆல்வரோ பெரெய்ரா (மெக்சிக்கோவுக்கு எதிராக)

## மேற்சான்றுகள்

## வெளி இணைப்புகள்
* 
* Copa America Centenario   வட, மத்திய அமெரிக்க மற்றும் கரீபியன் கால்பந்துக் கூட்டமைப்பு வலைத்தளத்தில்
* Copa America Centenario at தென்னமெரிக்க கால்பந்துக் கூட்டமைப்பு வலைத்தளத்தில்
* Copa America Centenario யுஎஸ் சாக்கர் வலைத்தளத்தில்

பகுப்பு:கோப்பா அமெரிக்கா
பகுப்பு:2016 இல் விளையாட்டுகள்
பகுப்பு:ஐக்கிய அமெரிக்காவில் விளையாட்டு
திருகோணமலை நிவாரணப் பணியாளர்கள் படுகொலை, 2006

**2006 திருகோணமலை நிவாரணப் பணியாளர்கள் படுகொலை** அல்லது **மூதூர் படுகொலைகள்**, 2006 ஆகத்து 4 அல்லது 5 ஆம் நாள் இலங்கையின் கிழக்கே திருகோணமலை மாவட்டம், மூதூரில் இடம்பெற்றது. அக்சன் ஃபாம் என அழைக்கப்படும் பிரான்சின் வறுமைக்கு எதிரான அமைப்பு என்ற அரசு-சார்பற்ற பன்னாட்டு அமைப்பின் 17 உள்ளூர் பணியாளர்கள் இந்நாளில் சுட்டுக் கொல்லப்பட்டனர். இவர்களில் 16 பேர் தமிழரும், ஒரு முசுலிமும் ஆடங்குவர்.

## நிகழ்வு
சம்பவம் நிகழ்ந்த காலப்பகுதியில் மூதூர் பகுதி அரசுப் படையினரின் கட்டுப்பாட்டில் அமைந்திருந்தது. 17 பேரினது உடல்கள் கண்டுபிடிக்கப்பட்ட நாளுக்கு ஒரு வாரத்திற்கு முன்னர் இங்கு அரசுப் படையினருக்கும், விடுதலைப் புலிகளுக்கும் இடையில் கடும் சண்டை மூண்டிருந்தது.

## தாக்கம்
இப்படுகொலைகளுக்கு இலங்கைப் படையினர் தாம் பொறுப்பிலை என மறுத்திருந்தாலும், இலங்கைப் போர் நிறுத்தக் கண்காணிப்புக் குழு இலங்கை படைத்துறையே இவற்றை நடத்தியதாகக் குற்றம் சாட்டியிருந்தது. உலகில் மனிதாபிமானப் பணியாளர்களுக்கு எதிராக நடந்த மிக மோசமான குற்றம் இதுவென அதன் தலைவர் சுவீடனைச் சேர்ந்த ஊல்ஃப் என்றிக்சன் அறிக்கை ஒன்றில் தெரிவித்திருந்தார்.

வறுமைக்கு எதிரான அமைப்பு இது ஒரு போர் குற்றம் என வர்ணித்தது.

## விசாரணைகள்
2006 செப்டம்பரில், பல உலக நாடுகளின் அழுத்தத்தை அடுத்து, இலங்கை அரசுத்தலைவர் மகிந்த ராசபக்ச மூதூர் படுகொலைகள் உட்பட 15 குற்றச்சாட்டுகளை விசாரிக்கவென பல்வேறு உலக நாடுகளின் பார்வையாளர்களை உள்ளடக்கிய ஆணைக்குழு ஒன்றை அமைக்க் சம்மதித்தார்.

## பல்கலைக்கழக அமைப்பின் அறிக்கை
பல்கலைக்க்ழக ஆசிரியர்களின் மனித உரிமைகள் அமைப்பு 2008 ஏப்ரல் 1 அன்று அறிக்கை ஒன்றை வெளியிட்டது. இலங்கை தேசிய பாதுகாப்புப் படையச் சேர்ந்த ஒருவரும், காவல்துறையைச் சேர்ந்த இருவருமே இப்படுகொலைகளை நடத்தியதாக அவ்வறிக்கையில் தெரிவிக்கப்பட்டது. ஆனாலும், இலங்கைக் கடற்படையைச் சேர்ந்த பலர் பாக்சன் ஃபாம் பணியிடத்துக்குச் சென்றதாகவும், படுகொலைகள் நடக்கும் போது அவர்கள் அதனைத் தடுக்க முற்படவில்லை எனவும் அவ்வறிக்கை தெரிவிக்கிறது.

## மேற்கோள்கள்

## வெளி இணைப்புகள்
*World concern worker shot dead
* BBC report on the murder of fishermen
*BBC, Military killed aid staff
*ICJ report on Muttur massacre 
*IIEG public statement 2007 
*Aid agency concerned about the investigation

பகுப்பு:2006 இல் இலங்கை
பகுப்பு:இலங்கையில் பொதுமக்கள் படுகொலைகள்
பகுப்பு:இலங்கையில் தமிழர்கள் படுகொலைகள்
பகுப்பு:திருகோணமலை மாவட்டம்
பகுப்பு:நான்காம் ஈழப்போரில் இலங்கை இராணுவத்தினரின் தாக்குதல்கள்
உருமேனியா தேசிய காற்பந்து அணி

**உருமேனிய தேசிய காற்பந்து அணி** (*Romania national football team*, Echipa națională de fotbal a României) என்பது உருமேனியாவின் தேசிய காற்பந்து அணியாகும். இது உருமேனிய கால்பந்து கூட்டமைப்பினால் நிருவகிக்கப்படுகிறது.

1930 ஆம் ஆண்டில் நடந்த முதலாவது உலகக்கோப்பை காற்பந்து போட்டியில் கலந்து கொண்ட நான்கு ஐரோப்பிய அணிகளில் உருமேனியாவும் ஒன்று. ஏனையவை யுகோசிலாவியா, பிரான்சு, பெல்ஜியம் ஆகியனவாகும்.

அதன் பின்னர், 1934, 1938, 1970, 1990, 1994, 1998 பீஃபா உலகக்கோப்பை போட்டிகளில் பங்குபற்றியது. 1994 போட்டிகளில் உருமேனிய அணி காலிறுதிப் போட்டியில் தென்னமெரிக்காவின் ஆர்செந்தீன அணியை வென்றது.

2000 ஆம் ஆண்டு ஐரோப்பிய கால்பந்தாட்டப் போட்டிகளில் உருமேனியா காலிறுதிக்கு செருமனி, போர்த்துக்கல், இங்கிலாந்து ஆகிய அணிகளுடன் முன்னேறியது.

## மேற்கோள்கள்

## வெளி இணைப்புகள்

*Official website
*RomanianSoccer.ro&nbsp;– Romanian National Team Archive
*Romania national team /details 1922–/ 
*RSSSF archive of results 1922–2006
*RSSSF archive of most capped players and highest goalscorers
*RSSSF archive of coaches 1922–1999

பகுப்பு:தேசியக் கால்பந்து அணிகள்
பகுப்பு:உருமேனியா
சிலோவாக்கிய தேசியக் காற்பந்து அணி

**சிலோவாக்கியா தேசிய காற்பந்து அணி** (*Slovakia national football team*, Slovenské národné futbalové mužstvo) என்பது சிலோவாக்கியாவின் தேசிய காற்பந்து அணியாகும். இது சிலோவாக்கிய காற்பந்து வாரியத்தினால் நிருவகிக்கப்படுகிறது. 1993 இல் சிலோவாக்கியா என்ற புதிய நாடு உருவானதை அடுத்து இவ்வணி செகோஸ்லாவாக்கியா தேசிய காற்பந்து அணியில் இருந்து பிரிந்து புதிய அணியாக உருவெடுத்தது.

சிலோவாக்கிய அணி 2010 உலகக்கோப்பை காற்பந்து, யூரோ 2016 ஆகியவற்றில் விளையாடத் தகுதி பெற்றது. 2010 உலகக்கோப்பையின் போது சிலோவாக்கிய அணி குழுநிலை ஆட்டத்தில் 3-2 என்ற கணக்கில் இத்தாலியை வென்று, அடுத்த சுற்றுக்குத் தெரிவானது. இதுவே இவ்வணி விளையாடிய முதலாவது முக்கிய கால்பந்து வாகையாளர் போட்டித்தொடராகும். சிலோவாக்கியா பிரான்சில் நடைபெற்ற யூரோ 2016 ஐரோப்பியப் போட்டிகளில் விளையாடத் தகுதி பெற்று, பிஃபா உலகத் தரவரிசையில் 15வது இடத்தைக் கைப்பற்றியது.

## மேற்கோள்கள்

## வெளி இணைப்புகள்

* Slovak Football Association official website 
* Profil at FIFA official website 
* Profil at UEFA official website
* RSSSF archive of results 1939–2009
* RSSSF archive of most capped players and highest goalscorers

பகுப்பு:சிலோவாக்கியா
பகுப்பு:தேசியக் கால்பந்து அணிகள்
சான்-டெனி

**சான்-டெனி** (*Saint-Denis*, ) என்பது பிரான்சின், பாரிசு நகரின் வடக்கேயுள்ள ஒரு புறநகர்ப் பகுதியாகும். இது தலைநகர் பாரிசில் இருந்து 9.4 கி.மீ. தொலைவில் அமைந்துள்ளது.

இந்நகரில் புனித டெனியின் பேராலய அரச இடுகாடு, பேராலயத்தின் மடாதிபதியின் இடம் போன்றவை உள்ளன. அத்துடன், இங்கு 1998 ஆம் ஆண்டு கால்பந்து உலகக்கோப்பைக்காகக் கட்டப்பட்ட பிரான்சின் தேசிய கால்பந்து, மற்றும் ரக்பி அரங்கும் உள்ளது.

சான்-டெனி முன்னாள் தொழிற்துறைப் புறநகராக இருந்து வந்தது. தற்போது இங்கு வாழிடங்கள் அமைக்கப்பட்டு வருகின்றன.

## மேற்கோள்கள்

## வெளி இணைப்புகள்

* INSEE
* Saint-Denis, a town in the Middle Ages

பகுப்பு:பிரான்சின் நகரங்கள்
பாக்சுபரோ, மாசச்சூசெட்சு

**பாக்சுபரோ** (*Foxborough*) அமெரிக்காவின் மாசச்சூசெட்சு மாநிலத்தில் நோர்போக் மாவட்டத்தில் அமைந்துள்ள ஓர் நகரமாகும். இது பாசுட்டனிலிருந்து  தென்மேற்கிலும் றோட் தீவின் பிராவிடென்சிலிருந்து   வடகிழக்கிலும் அமைந்துள்ளது.  2010ஆம் ஆண்டு கணக்கெடுப்பின்படி இதன் மக்கள்தொகை 16,865 ஆகும்.

என்.எஃப்.எல். போட்டிகளில் நியூ இங்கிலாந்து பேட்றியட் அணியின் தாயக அரங்கமான கில்லெட் விளையாட்டரங்கம் இங்குள்ளது.

## மேற்சான்றுகள்

## வெளியிணைப்புகள்

* Foxborough Patch 
* Town of Foxborough
* Boyden Library
* ''Vital Records of Foxborough, Massachusetts, to the Year 1850''
* State's Foxborough information page 
* Town of Foxborough Building Department 

பகுப்பு:மாசசூசெட்ஸ்
தஞ்சாவூர் மாநகராட்சி

**தஞ்சாவூர் மாநகராட்சி** இந்தியாவின் மாநிலமான தமிழகத்தின் தஞ்சாவூர் மாவட்டத்தின் தலைமையிடமும், மாநகராட்சியாகும். மாநிலத்தின் 12-வது மாநகராட்சியாக  2014 ஏப்ரல் மாதம் 10 ஆம் தேதி தரம் உயர்த்தப்பட்டது. இம்மாநகராட்சி 51 வார்டுகள் கொண்டது. இந்த மாநகராட்சியின் ஆண்டு வரி வருவாய் 54 கோடி ரூபாய் ஆகும்.

## வரலாறு
### தஞ்சாவூர் நகராட்சி
தஞ்சாவூர் நகராட்சி மன்றம் கி.பி.1866 மே 9-ம் தேதி முதல் நகராட்சியாக செயல்படுகிறது. இந்த நகராட்சியை ஆங்கிலேயர் உருவாக்கினர்.கி.பி.1983-ம் ஆண்டு சிறப்புநிலை நகராட்சியாக தமிழக அரசு தரம் உயர்த்தியது.

### மாநகராட்சியாக தரம் உயர்வு
தஞ்சாவூர் நகராட்சி சிறப்பு நிலை நகராட்சியாக இருந்த நிலையில், மாநிலத்தின் 12–வது மாநகராட்சியாக தஞ்சாவூர் மாநகராட்சி 2014 ஏப்ரல் மாதம் 10 ஆம் தேதி முன்னாள் முதலமைச்சர் ஜெ. ஜெயலலிதாவால் தரம் உயர்த்தப்பட்டது

## மாநகராட்சி

## மாநகராட்சி தேர்தல், 2022

2022-ஆம் ஆண்டில்  மாநகராட்சியின் 51 மாமன்ற உறுப்பினர்களுக்கான தேர்தல் நடைபெற்றது. தேர்தலில் திமுக கூட்டணி 39 வார்டுகளையும், அதிமுக 7 வார்டுகளையும், பாஜக 1 வார்டையும், அமமுக 1 வார்டையும், சுயேச்சைகள் 7 வார்டுகளையும் கைப்பற்றினர். மேயர் மற்றும் துணை மேயர் தேர்தலில் திமுகவின் சண். இராமநாதனும், அஞ்சுகம் பூபதியும் வென்றனர்.

## இதனையும் காண்க
* தமிழ்நாடு நகர்ப்புற உள்ளாட்சித் தேர்தல், 2022

## மேற்கோள்கள்

## வெளி இணைப்புகள்
*  தஞ்சாவூர் மாநகராட்சியின் இணையதளம்

பகுப்பு:தஞ்சாவூர் மாவட்ட மாநகராட்சிகள்
பத்தினி (2016 திரைப்படம்)

***பத்தினி*** (*Paththini*, ) என்பது 2016 ஆம் ஆண்டு வெளிவந்த ஒரு சிங்களத் திரைப்படம் ஆகும். சிலப்பதிகாரம் என்ற தமிழ்க் காப்பியத்தை அடிப்படையாகக் கொண்டு தயாரிக்கப்பட்ட இத்திரைப்படம் சுனில் ஆரியரத்தினாவின் இயக்கத்திலும், மிலின சுமதிபாலாவின் தயாரிப்பிலும் வெளிவந்தது. இத்திரைப்படத்தில் பூஜா, உத்திக்க பிரேமரத்தினா ஆகியோர் முக்கிய பாத்திரங்களில் நடித்துள்ளனர். இது 2016 மே 5 ஆம் நாள் வெளியானது.

## கதை
பத்தினி திரைப்படம் இளங்கோவடிகள் இயற்றிய தமிழ்க் காப்பியமான சிலப்பதிகாரத்தை அடிப்படையாகக் கொண்டு தயாரிக்கப்பட்டுள்ளது. இதில் கண்ணகியாக பூஜா, கோவலனாக உத்திக்க பிரேமரத்தினாவும் நடித்தனர்.

## நடிகர்கள்

## பாடல்கள்
ரோகண வீரசிங்க இத்திரைப்படத்திற்கு இசையமைத்துள்ளார்.

## மேற்கோள்கள்

## வெளி இணைப்புகள்
* 
* 

பகுப்பு:2016 சிங்களத் திரைப்படங்கள்
பகுப்பு:இலங்கைத் திரைப்படங்கள்
பகுப்பு:இலங்கை வரலாற்றுத் திரைப்படங்கள்
பகுப்பு:சிலப்பதிகாரம்
உக்ரைன் தேசிய காற்பந்து அணி

**உக்ரைன் தேசிய காற்பந்து அணி** (*Ukraine national football team*, ) என்பது உக்ரைனின் தேசிய காற்பந்து அணியாகும்.  இது உக்ரைன் காற்பந்துக் கூட்டமைப்பினால் நிருவகிக்கப்படுகிறது. 1992 ஆம் ஆண்டில் சோவியத் ஒன்றியத்திடம் இருந்து விடுதலை பெற்ற பின்னர் உக்ரைன் தனது முதலாவது பன்னாட்டுப் கால்பந்து போட்டியை 1992 ஏப்ரல் 29 அன்று அங்கேரிக்கு எதிராக விளையாடியது. 2006 உலகக்கோப்பை காற்பந்து போட்டிகளில் உக்ரைன் அணி காலிறுதிக்குத் தகுதி பெற்று விளையாடியது. இதுவே அவ்வணி விளையாடிய முதலாவது முக்கிய வாகையாளர் போட்டித் தொடராகும். யூரோ 2012 போட்டியை நடத்திய நாடு என்ற வகையில் உக்ரைன் இப்போட்டிகளில் விளையாடத் தகுதி பெற்றது. நான்கு ஆண்டுகளின் பின்னர், உக்ரைன் மீண்டும் யூரோ 2016 போட்டிகளில் விளையாடத் தகுதி பெற்றது.

உக்ரைன் தேசிய அணி கீவ் நகரில் உள்ள ஒலிம்பிக் அரங்கில் தனது உள்ளக விளையாட்டுகளை விளையாடுகிறது.

## மேற்கோள்கள்

## வெளி இணைப்புகள்

*Ukraine at the Euro 2016 . FFU special website.
*Ukrainian page on FIFA's website (include upcoming fixtures) 
*Official website of the Ukrainian Football Federation  
*Ukrainian Football
*Soccerway.com
*www.allplayers.in.ua
*Ukrainian Soccer History website 
*RSSSF archive of most capped players and highest goalscorers
*Media library (forum-style) of Ukrainian National Football Team
*ELO ratings
*List of Ukrainian international players perished in car crashes
*Ukraine Football International website 
*Complete List of Teams and Results

பகுப்பு:உக்ரைன்
பகுப்பு:தேசியக் கால்பந்து அணிகள்
கசுனி மாகாணம்

**கசுனி மாகாணம்** (*Ghazni Province*) ஆப்கானித்தான் நாட்டின் 34 மாகாணங்களில் ஒன்றாகும். இம்மாகாணம் ஆப்கானித்தானின் தென்கிழக்கில் அமைந்துள்ளது. கசுனி மாகாணம் 19 மாவட்டங்களைக் கொண்டது. கஜினியின் மக்கள் தொகை 1.1 மில்லியன் ஆகும்.  காபூல் - கந்தகார் நெடுஞ்சாலையில் அமைந்த  கசுனி நகரம், கஜினி மாகாணத்தின் நிர்வாகத் தலைமையிடம் மற்றும் வணிக மையம் ஆகும். 

## மக்கள் தொகையியல்
 
2013-ஆம் ஆண்டு மக்கள் தொகை கணக்கெடுப்பின் படி, கசுனி மாகாணத்தின் மக்கள் தொகை 11,68,800 ஆக உள்ளது. மக்கள் தொகையில் பஷ்தூன் பழங்குடி மக்கள் (48.9% ), ஹசாரா பழங்குடிகள் (45.9%), தாஜிக் மக்கள் 4.7%, இந்துக்கள் 1%க்கும் கீழ் உள்ளனர்.  

வேளாண்மை, கால்நடை வளர்த்தல் ஆகியவை கசுனி மாகாணத்தின் முக்கியத் தொழில்கள் ஆகும்.  

## மாவட்டங்கள்

## புகழ் பெற்றவர்கள்
* கஜினி முகமது

## மேற்கோள்கள்

## வெளி இணைப்புகள்

* Ghazni Province by the Naval Postgraduate School
* Ghazni Province by the Institute for the Study of War
* Ghazni Provincial Profile  by the Afghan Ministry of Rural Rehabilitation and Development
* Regional Rural Economic Regeneration Strategies (RRERS): Provincial profile for Ghazni, Afghan Agriculture site 
* Buddhism and Its Spread Along the Silk Road
* Historical Sketch of Buddhism and Islam in Afghanistan

பகுப்பு:ஆப்கானித்தானின் மாகாணங்கள்
கிழக்கு ரூதர்போர்டு, நியூ செர்சி

**கிழக்கு ரூதர்போர்டு** (*East Rutherford*) ஐக்கிய அமெரிக்காவின் நியூ செர்சி மாநிலத்தின் பெர்கன் மாவட்டத்தில் *பரோ* (borough) எனப்படும் நகர வட்டம் ஆகும்.  2010ஆம் ஆண்டு கணக்கெடுப்பின்படி இந்த பரோவின் மக்கள்தொகை 8,913 ஆகும். இது மன்ஹாட்டன் நடுப்பகுதியிலிருந்து மேற்கில்  தொலைவில் உள்ளதால் நியூயார்க் நகரத்தின் உள்வட்ட  புறநகரப் பகுதியாக கருதப்படுகின்றது.

## மேற்சான்றுகள்

பகுப்பு:நியூ செர்சி மாநில நகரங்கள் மற்றும் நகரியங்கள்
தி குட், தி பேட், தி வியர்ட்

**தி குட், தி பேட், தி வியர்ட்** 2008 வெளிவந்த தென் கொரியத் திரைப்படமாகும். இதனை கிம் ஜீ-வூண் இயக்கியிருந்தார். சாங் காங்-ஹோ, லீ ப்யுங்-ஹன், ஜங் வூ-சுங் ஆகியோர் இத்திரைப்படத்தில் நடித்திருந்தனர். இத்திரைப்படம் தி குட், தி பேட் அன்ட் தி அக்லி திரைப்படத்தினை பாதிப்பால் எடுக்கப்பட்டதாகும்.

2010 ஏப்ரல் 23ல் அமெரிக்காவில் நடந்த 2008 கேன்ஸ் திரைப்பட விழாவில் இத்திரைப்படம் பங்குப்பெற்றது.

## கதை சுருக்கம்
ஒரு தொடர்வண்டியிலிருந்து புதையலுக்கான வரைபடம் திருடப்படுகிறது. அந்தப் புதையலைப் பெற அரசாங்கமும், கொள்ளையர் கூட்டமும் வரைபடத்தினை திருடிக்கொண்டிவனிடமிருந்து மீட்க போராடுகிறது. இறுதியில் வரைபடத்தினை வைத்து திருடனும், கொள்ளைக்காரனும், அரசாங்க அதிகாரியும் புதையல் இருக்கும் இடத்திற்கு வந்துவிடுகிறார்கள். இவர்களில் யாருக்கு புதையல் கிடைத்தது என்பதே கதை.

## ஆதாரங்கள்


## வெளி இணைப்புகள்
* 
* 
* 
* 
* 
* 
* 

பகுப்பு:2008 கொரியன் திரைப்படங்கள்
பகுப்பு:தென் கொரியத் திரைப்படங்கள்
பகுப்பு:கொரிய மொழித் திரைப்படங்கள்
பகுப்பு:தென் கொரிய அதிரடி சாகசத் திரைப்படங்கள்
பகுப்பு:கிம் ஜீ-வூண் இயக்கிய திரைப்படங்கள்
பகுப்பு:தென் கொரிய சண்டைத் திரைப்படங்கள்
பகுப்பு:மாண்டரின் மொழித் திரைப்படங்கள்
பகுப்பு:தென் கொரிய சாகச திரைப்படங்கள்
பகுப்பு:சப்பானிய மொழித் திரைப்படங்கள்
ஈரெத்தில் சல்பைடு

**ஈரெத்தில் சல்பைடு** (Diethyl sulphide) என்பது C4H10S என்ற வேதி வாய்ப்பாடு கொண்ட ஒரு கரிம வேதியியல் சேர்மமாகும். எளிதில் தீப்பற்றக்கூடிய இச்சேர்மம் வெள்ளைப் பூண்டின் காரநெடியுடன் காணப்படுகிறது. ஐயுபிஏசி முறையில் ஈரெத்தில் சல்பைடு, 1,1, தயோபிசுயீத்தேன் என்று அழைக்கப்படுகிறது. C4H10S என்ற இதனுடைய வேதிவாய்ப்பாட்டை எளிமையாக (C2H5)2S அல்லது Et2S என்று எழுதுவதன் மூலம் ஈரெத்தில் சல்பைடின் கட்டமைப்பு தெளிவாகிறது. எத்தனாலுடன் அடர் கந்தக அமிலம் சேர்த்து சூடுபடுத்துவதன் மூலம் ஈரெத்தில் சல்பைடு தயாரிக்கப்படுகிறது. மேற்கண்ட வினையில் உருவாகும் புதிய கரைசல் முதலில்  சோடியம் கார்பனேட்டுடன் சேர்க்கப்பட்டு நடுநிலையாக்கப்படுகிறது. இதனால் உருவாகும் சோடியம் எத்தில் சல்பேட்டு பொட்டாசியம் சல்பைடுடன் சேர்க்கப்பட்டு காய்ச்சி வடிக்கப்படுகிறது .

அலுமினா அடிப்படையிலான ஒரு வினையூக்கி முன்னிலையில் எத்திலீனுடன் ஐதரசன் சல்பைடு சேர்த்து ஈத்தேன்தயால் தயாரிக்கும்போது உடன்விளை பொருளாகவும் ஈரெத்தில் சல்பைடு உருவாகிறது. இவ்வினையே வணிகமுறையில் ஈத்தேன்யால் தயாரிக்கும் முறையாகும். வினைபடு பொருள்களான ஐதரசன் சல்பைடு மற்றும் எத்திலீன் ஆகியவற்றின் விகிதங்களை மாற்றிக் கொள்வதன் மூலம் ஈரெத்தில் சல்பைடின் உற்பத்தியை கட்டுப்படுத்திக் கொள்ளமுடியும்.

## தோற்றம்

முள்நாறி பழங்களின் நெடியில் ஒரு பகுதிப் பொருளாகவும் , உருளைக் கிழங்கில் இருந்து கிடைக்கும் எளிதில் ஆவியாகிற திரவங்களின் ஒரு பகுதிப்பொருளாகவும் இது இயற்கையில் காணப்படுகிறது .

## பயன்கள்

நீரற்ற கனிமங்களைக் கரைக்க உதவும் ஒரு கரைப்பானாகவும் தங்கம் மற்றும் வெள்ளி ஆகியனவற்றின் மின்முலாம் பூச்சுக்கும் ஈரெத்தில் சல்பைடு பயன்படுகிறது .

## மேற்கோள்கள்

பகுப்பு:ஈதர்கள்
பகுப்பு:கரிமச் சேர்மங்கள்
பகுப்பு:தயோயீத்தர்கள்
தேசாந்திரித் தட்டான்

**தேசாந்திரித் தட்டான்** (*Pantala flavescens*) என்பது ஒரு வகை தட்டாம்பூச்சி ஆகும். தட்டான் பூச்சிகளில் Libellulidae என்னும் குடும்பத்தைச் சேர்ந்த, இது  1798 ஆம் ஆண்டு பேப்ரிசியஸ் என்பவரால் முதன்முதலில் கண்டுபிடிக்கப்பட்டு விவரிக்கப்பட்டது. இது மிகவும் பரவலாகக் காணப்படும் தட்டாம்பூச்சி ஆகும். தேசாந்திரித் தட்டான்கள் வலசை போகும் பண்பு கொண்டவை. பூச்சியினங்களிலேயே நீண்ட தொலைவுக்கு வலசைபோவது இந்தத் தட்டான்கள்தான் என்று அண்மையில் கண்டுபிடிக்கப்பட்டுள்ளது.

காற்று அலைகளின் உதவிகொண்டு, இந்தியாவிலிருந்து ஆப்பிரிக்காவுக்கு, ஆப்பிரிக்காவிலிருந்து இந்தியாவுக்கு என்று இந்த வகைத் தட்டான்கள் வலசைச் சுழற்சியைப் பின்பற்றுகின்றன. இந்தக் கண்டுபிடிப்பை நிகழ்த்தியவர் சார்லஸ் ஆண்டர்சன் என்னும் கடலுயிர் ஆராய்ச்சியாளர். நான்கு தலைமுறைத் தட்டான்கள், மொத்தமாக 16 ஆயிரம் கிலோ மீட்டர் பயணிக்கின்றன என்கிறார் ஆண்டர்சன். 

## மேற்கோள்கள்

பகுப்பு:தட்டான்கள்
சான்-ஏத்தியென்

**சான்-ஏத்தியென்** (*Saint-Étienne*, ; ; *புனித இசுட்டீபன்*) என்பது பிரான்சின் மத்திய பகுதியின் கிழக்கேயுள்ள ஒரு நகரம் ஆகும். இது லியோன் நகரத்தில் இருந்து 50 கி.மீ. தொலைவில் அமைந்துள்ளது. இது லோயிர் மாவட்டத்தின் தலைநகர் ஆகும். இதன் மக்கள்தொகை அண்ணளவாக 172,023 (2013) ஆகும்.

புனித ஸ்தேவானின் நினைவாக இந்நகருக்கு சா-ஏத்தியென் எனப் பெயரிடப்பட்டது. 13ம் நூற்றாண்டில் புனித ஸ்தேவான் ஆலயத்தைச் சுற்றிய சிறிய கிராமமாக இது இருந்தது. 16-ஆம் நூற்றாண்டில் இங்கு போர்க்கருவிகள் தயாரிக்கும் தொழிற்துறை ஆரம்பிக்கப்பட்டதில் இருந்து இது ஒரு வணிகச் சந்தையாக மாற்றம் பெற்றது. பிரெஞ்சுப் புரட்சியின் போது இது ஆர்ம்வில் (போர்க்கருவிகளின் நகரம்) என அழைக்கப்பட்டது.

## மேற்கோள்கள்
* INSEE commune file

## வெளி இணைப்புகள்

* 
* City council website
* Tourist board official website 
* Local events website

பகுப்பு:பிரான்சின் நகரங்கள்
சண்டிகர் தீ மற்றும் அவசர சேவைகள்

**சண்டிகார் தீ மற்றும் அவசர சேவைகள்** *(Chandigarh Fire and Emergency Services)* என்பது சண்டிகர் மாநகராட்சியின், தீயணைப்புத் துறை படைப்பிரிவு ஆகும். 2012 ஆம் ஆண்டு வரையில் நகரம் முழுவதும் இத்துறைக்கு ஏழு தீயணைப்பு நிலையங்கள் இருந்தன. மேலும் ஆறு  தீயணைப்பு நிலையங்கள் ஏற்படுத்தும் திட்டங்கள்  மேற்கொள்ளப்பட்டிருந்தன. 

தீயணைப்புத் துறையில் மகளிரையும் சேர்த்துக் கொள்ளலாம் என்பதற்கான பரிந்துரை 2009 ஆம் ஆண்டில்  சண்டிகர் மாநகராட்சிக்கு அளிக்கப்பட்டது. திருவிழாக் காலங்களில் ஆங்காங்கே தற்காலிகமான தீயணைப்பு நிலையங்களை அமைத்து அசம்பாவிதங்கள் ஏதும் நிகழாமல் பார்த்துக் கொள்வதையும் இத்துறை மேற்கொண்டு வருகிறது.

## மேற்கோள்கள்

## புற இணைப்புகள்
* Chandigarh Fire Department 

பகுப்பு:சண்டிகார் புவியியல் தொடர்பான குறுங்கட்டுரைகள்
பகுப்பு:சண்டிகர்
2016 மேற்கிந்தியத் தீவுகள் முக்கோணத் தொடர்

**2016 மேற்கிந்தியத் தீவுகள் முக்கோணத் தொடர்** (*2016 West Indies Tri-Series*) 2016 ஜூன் மாதத்தில் மேற்கிந்தியத் தீவுகளில் நடைபெற்ற ஒரு-நாள் பன்னாட்டுத் துடுப்பாட்டத் தொடராகும். இத்தொடரில் மேற்கிந்தியத் தீவுகள், ஆத்திரேலியா, தென்னாப்பிரிக்கா ஆகிய அணிகள் பங்கேற்றன. அனைத்துப் போட்டிகளும் பகல்-இரவுப் போட்டிகளாக நடத்தப்பட்டன. இறுதிப் போட்டியில் ஆத்திரேலியா மேற்கிந்தியத் தீவுகளை 58 ஓட்டங்களால் வென்று தொடரை வென்றது.

## அணிகள்

## ஆட்டங்கள்

 இறுதிப் போட்டிக்குத் தெரிவு

### 1வது ஒரு-நாள் போட்டி

### 2வது ஒரு-நாள் போட்டி

### 3வது ஒரு-நாள் போட்டி

### 4வது ஒரு-நாள் போட்டி

### 5வது ஒரு-நாள் போட்டி

### 6வது ஒரு-நாள் போட்டி

### 7வது ஒரு-நாள் போட்டி

### 8வது ஒரு-நாள் போட்டி

### 9வது ஒரு-நாள் போட்டி

### இறுதிப் போட்டி

## மேற்கோள்கள்

## வெளி இணைப்புகள்
* Series home at ESPN Cricinfo

பகுப்பு:துடுப்பாட்டப் போட்டித் தொடர்கள்
பகுப்பு:மேற்கிந்தியத் தீவுகளில் துடுப்பாட்டம்
பகுப்பு:ஆத்திரேலியாவில் துடுப்பாட்டம்
பகுப்பு:தென்னாப்பிரிக்காவில் துடுப்பாட்டம்
பகுப்பு:2016 இல் விளையாட்டுகள்
இறைவி (திரைப்படம்)

***இறைவி*** 2016 ஆம் ஆண்டில் தமிழ்நாட்டில் வெளிவந்த ஒரு தமிழ்த் திரைப்படம் ஆகும். கார்த்திக் சுப்புராஜின் இயக்கத்திலும் சி. வி. குமாரின் தயாரிப்பிலும் வெளிவந்த இத்திரைப்படத்தில் எஸ். ஜே. சூர்யா, விஜய் சேதுபதி, பாபி சிம்ஹா, அஞ்சலி ஆகியோர் முக்கிய பாத்திரங்களில் நடித்துள்ளனர்.

## கதை
மூன்று ஆண்கள் மற்றும் பெண்கள் வாழ்க்கையை மையமாக கொண்ட திரைப்படம்: போராடும் மற்றும் குடிப்பழக்கம் உள்ள திரைப்பட இயக்குநர் அருள் (எஸ். ஜே. சூர்யா) மற்றும் அவரது மனைவி யாழினி (கமலினி முகர்ஜி); அருளின் சிறந்த நண்பர் மைக்கேல் (விஜய் சேதுபதி) மற்றும் அவரது மனைவி பொன்னி (அஞ்சலி); மற்றும் அருளின் தம்பி ஜெகன் (பாபி சிம்ஹா).

## பாத்திரங்கள்
* எஸ். ஜே. சூர்யா (அருள்)
* விஜய் சேதுபதி (மைக்கேல்) 
* பாபி சிம்ஹா (ஜகன்)
* அஞ்சலி (பொன்னி)
* கமலினி முகர்ஜி
* பூஜா தேவாரியா
* கருணாகரன்
* ராதாரவி (அருளின் தந்தை)
* வடிவுக்கரசி (அருளின் தாய்)
* சீனு மோகன்

## பாடல்கள்
மணி அமுதவன், முத்தமிழ், விவேக் ஆகியோரின் பாடல்களுக்கு சந்தோஷ் நாராயணன் இசையமைத்ததோடு, அவரே பின்னணி இசையையும் வழங்கியுள்ளார். அனந்து, பிருந்தா, அந்தோனிதாசன், தீ, மீனாட்சி, சந்தோஷ் நாராயணன், எஸ். ஜே. சூரியா, ஆர். கே. சுந்தர் ஆகியோர் பாடல்களைப் பாடியுள்ளனர்.

## மேற்கோள்கள்

## வெளி இணைப்புகள்
* 

பகுப்பு:2016 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:கார்த்திக் சுப்புராஜ் இயக்கிய திரைப்படங்கள்
பகுப்பு:விஜய் சேதுபதி நடித்த திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:சந்தோஷ் நாராயணன் இசையமைத்த திரைப்படங்கள்
ஒட்டுமின்னி

ஒளியணுக்களின் பரிமாற்றத்தால் ஏற்படும் மின்காந்தவிசைகளைப் போல குவார்க்குகளுக்கிடையே ஒருவகையான துகள்களால் ஏற்படும்  பரிமாற்றத்தால் வலிமையான விசைகள் உருவாகின்றன. இந்த அடிப்படைத் துகள்கள் **ஒட்டுமின்னிகள்** (*Gluons*, , குளூவான்கள்)  என அழைக்கப்படுகின்றன. குறிப்பாக, இந்த துகள்கள் குவார்க்குகளை ஒன்றாக "ஒட்டி" நேர்மின்னிகளையும், நொதுமிகளையும் உருவாக்குகின்றன.

ஒளியணுக்களுக்கு மின்னூட்டம் இருப்பதில்லை. ஆனால் ஒட்டுமின்னி மின்னூட்டம் உடையது. ஒளியணுக்களால் உருவாகும் மின்காந்த விசைகளை விட ஒட்டு மின்னியினால் உருவாகும் விசைகள் வலிமை உடையதாக இருக்கின்றன.

## மேற்கோள்கள்

## மேலதிக வாசிப்பிற்கு
*

பகுப்பு:அடிப்படை அணுத்துகள்கள்
கபிலர்மலை

**கபிலர்மலை**, தமிழ்நாட்டின் நாமக்கல் மாவட்டத்தின்,  பரமத்தி-வேலூர் வட்டத்தில் அமைந்த கபிலர்மலை ஊராட்சி ஒன்றியத்தில் உள்ள கபிலகுறிச்சி ஊராட்சியில் அமைந்த சிற்றூர் ஆகும்.

## அமைவிடம்
கபிலர்மலை பரமத்தி-வேலூர் நகரத்திற்கு மேற்கே 7 கி.மீ. தொலைவிலும்; நாமக்கல்லுக்குத் தென்மேற்கே 24 கி.மீ. தொலைவிலும் உள்ளது.

## கபிலர்மலை பாலசுப்பிரமணிய சுவாமி கோயில்
காவேரி ஆற்றின் கரையில் அமைந்த கபிலர்மலையில், கபிலர்மலை ஊராட்சி ஒன்றியத்தின் வட்டார வளர்ச்சி அலுவலகம் இயங்குகிறது. மேலும் கபிலர்மலையில் புகழ்பெற்ற பாலசுப்பிரமணிய சுவாமி திருக்கோயில் உள்ளது.

## மேற்கோள்கள்


பகுப்பு:நாமக்கல் மாவட்டத்திலுள்ள ஊர்களும் நகரங்களும்
பகுப்பு:நாமக்கல் மாவட்ட ஊர்கள்
தி டார்கெட் (2014 திரைப்படம்)

***தி டார்கெட்*** () 2014ல் வெளிவந்த தென் கொரிய அதிரடி மற்றும் திகில் திரைப்படமாகும். இத்திரைப்படத்தினை சேங் என்று புனைபெயரில் அழைக்கப்படும் யூன் ஹாங் செயுங் இயக்கியிருந்தார்.  லீ ஜின் வூக், ரின் செயூங்க் ர்யௌங், யூ ஜூன் சாங் ஆகியோர் நடித்திருந்தனர். 2010 ல் வெளிவந்த பிரஞ்சு திரைப்படமான பாயின்ட் பேங்க் ஐ மறுவாக்கம் செய்து வெளிவந்தது.
 
2014 கேன்ஸ் திரைப்பட விழாவில் 2014 ஏப்ரல் 30ல் இத்திரைப்படம் திரையிடப்பட்டது.

## ஆதாரங்கள்

## வெளி இணைப்புகள்
*  
*  
* 
* 

பகுப்பு:2014 திரைப்படங்கள்
பகுப்பு:பிரான்சு திரைப்பட மறுவாக்கங்கள்
பகுப்பு:தென் கொரிய திரைப்படங்கள்
பகுப்பு:தென் கொரிய அதிரடி திகில் திரைப்படங்கள்
பகுப்பு:கொரிய மொழித் திரைப்படங்கள்
பகுப்பு:சேங் இயக்கிய திரைப்படங்கள்
புற்றுநோயிலிருந்து மீண்டோர் தினம்

**புற்றுநோயிலிருந்து மீண்டோருக்கான தேசிய நாள்** (*National Cancer Survivors Day*) என்பது ஒவ்வோர் ஆண்டும் சூன் மாதம் முதல் ஞாயிற்றுக்கிழமை கொண்டாப்படுகிறது. “புற்றுநோய் அறிகுறிக்குப் பின்னரான வாழ்க்கையை யதார்த்தமாக்கிக் காட்டுவதே" இந்நாளின் நோக்கமாகும். ஐக்கிய அமெரிக்காவிலேயே இந்நாள் முக்கியமாகக் கொண்டாடப்பட்டு வந்தாலும், புற்றுநோயிலிருந்து மீண்டோருக்கான தேசிய நாள் நிறுவனம் பல உலக நாடுகளிலும் இந்நாளின் முக்கியத்துவத்தை வலியுறுத்தி வருகிறது.

இந்நாள் 1988 ஆம் ஆண்டு சூன் 5 முதல் கடைபிடிக்கப்படுகின்றது. மெரில் கேசுடிங்சு என்பவர் நியூ மெக்சிக்கோ, ஆல்புகெர்க்கி நகரத்தில் 1987 நவம்பர் 20 இல் நடைபெற்ற புற்றுநோயை எதிர்த்து வாழ்பவர்களின் மாநாட்டில் இக்கருத்தை முதன் முதலில் வெளியிட்டார். புற்றை வென்று வாழமுடியும் என்கிற நம்பிக்கையினை கொடுக்க இது உதவும். முன்பு புற்றுநோய் என்றாலே மரணம் தான் முடிவு என்ற நிலை இன்று முற்றிலும் மாறிவிட்டது. இன்று இந்நோயினை ஆரம்பநிலையிலேயே கண்டுகொண்டால் முற்றிலும் குணப்படுத்தமுடியும் என்ற நிலை உருவாகியுள்ளது. இதற்கு முக்கியக் காரணம் நவீன கருவிகளும் மிகுந்த ஆய்வுகளினால் கண்டுபிடிக்கப்பட்ட மருந்துகளுமே ஆகும்.

## மேற்கோள்கள்

* தி இந்து தமிழ் 5.6.16

## வெளி இணைப்புகள்
*அதிகாரபூர்வ இணையதளம்

பகுப்பு:சூன் சிறப்பு நாட்கள்
மிராக்கிள் இன் செல் நம்பர் 7 (2013 திரைப்படம்)

**மிராக்கிள் இன் செல் நம்பர் 7** 2013 ல் வெளிவந்த தென் கொரியத் திரைப்படமாகும். இத்திரைப்படத்தினை லீ ஹவான்-க்யுங் இயக்கியிருந்தார். இத்திரைப்படத்தில் ரின் செயுங்க் ரியோங், கால் சோ வுன்,  பார்க் ஷின்-ஹே ஆகியோர் நடித்திருந்தனர்.

இத்திரைப்படம் நகைச்சுவை மற்றும் குடும்ப திரைப்பட வகையைச் சார்ந்தாக இருந்தது. இது மனநலம் குன்றிய ஒருவர் செய்யாத குற்றத்திற்காக சிறை தண்டனையை அனுபவிப்பதையும், அவருடைய ஒரே மகளை காண பிற குற்றவாளிகள் உதவுவதையும் கதைகளமாக கொண்டது.

## ஆதாரங்கள்

## வெளி இணைப்புகள்
* அதிகாப்பூர்வ இணையதளம் 
* 
* 

பகுப்பு:2013 கொரியன் திரைப்படங்கள்
பகுப்பு:தென் கொரியத் திரைப்படங்கள்
பகுப்பு:கொரிய மொழித் திரைப்படங்கள்
பகுப்பு:தென் கொரிய சட்டம் பற்றிய திரைப்படங்கள்
பகுப்பு:வேறு மொழிகளில் மறு ஆக்கம் செய்யப்பட்ட தென் கொரிய திரைப்படங்கள்
பகுப்பு:லீ ஹவான்-க்யுங் இயக்கிய திரைப்படங்கள்
செக்ஸ் இஸ் சீரோ

**செக்ஸ் இஸ் சீரோ** (*Sex Is Zero*) 2002 இல் வெளிவந்த தென் கொரியத் திரைப்படமாகும். இதனை யோன் ஜி-க்யூன் எழுதி இயக்கியிருந்தார். இத்திரைப்படத்தில் இம் சேங்-ஜங், ஹா ஜி-வோன் மற்றும் சோய் வோன்-யூங் ஆகியோர் நடித்திருந்தனர்.

பாலியல் நகைச்சுவை வகையைச் சார்ந்த இத்திரைப்படத்தினை அமெரிக்கன் பை திரைப்படத்துடன் ஒப்பிடுகிறார்கள். தென்கொரியாவில் 2002 இல் வெளிவந்த மிகவும் புகழ்பெற்ற படமாக இத்திரைப்படம் கருதப்படுகிறது. இத்திரைப்படத்திற்காக 4,089,900 படச்சீட்டுகள் விற்கப்பட்டுள்ளன.

இதனுடைய தொடர்ச்சியாக திசம்பர் 2007இல் செக்ஸ் இஸ் சீரோ 2 வெளிவந்துள்ளது.

## மேற்கோள்கள்

## வெளி இணைப்புகள்
* அதிகாரப்பூர்வ இணையதளம்
* 
* 
* 
* ''Sex Is Zero'' Review at Koreanfilm.org

பகுப்பு:2002 திரைப்படங்கள்
பகுப்பு:கொரிய மொழித் திரைப்படங்கள்
பகுப்பு:பாலியல் நகைச்சுவைத் திரைப்படங்கள்
பகுப்பு:தொடர் திரைப்படங்கள்
2016 அசாம் சட்டப் பேரவைத் தேர்தல்

126 உறுப்பினர் கொண்ட **[[அசாம் சட்டப் பேரவை|அசாம் சட்டப்பேரவைக்கு]]** இரண்டு கட்டங்களாக தேர்தல் நடைபெற்றது. இதில் பாயக தலைமையிலான கூட்டணி வெற்றிபெற்று பாசகவின்  **சரபானந்த சோனோவால்**  முதலமைச்சர் ஆனார்.

சில்சார், திசுப்பூர், கௌகாத்தி கிழக்கு, கௌகாத்தி மேற்கு உட்பட 10 தொகுதிகளில் வாக்கை தாளில் சரிபார்க்கும் வசதி செய்யப்பட்டது. பாசக போடோலாந்து மக்கள் முன்னணியுடன் கூட்டணி அமைத்தது. முதல் கட்டமாக ஏப்பிரல் 4 அன்று 65 தொகுதிகளுக்கும் இரண்டாம் கட்டமாக ஏப்பிரல் 11 அன்று 61 தொகுதிகளுக்கும் வாக்குப்பதிவு நடைபெற்றன. பாசகவும் அசாம் கன பரிசத்தும் கூட்டணி சேர்ந்துள்ளதாக அறிவித்தன. முதல் கட்டத்தில் தனக்கு ஒதுக்கப்படாத பிசுவந்து, காளிகோன் தொகுதிகளில் அசாம் கன பரிசித்து வேட்பாளர்களை அறிவித்தது. அங்கு பாசகவுடன் நட்பு ரீதியான போட்டியிருக்கும் என்று கூறியது. 126 உறுப்பினர் சட்டப்பேரவைக்கு பாசக 88 வேட்பாளர்களை அறிவித்தது.

### வாக்குப் பதிவு

## முடிவுகள்

## இவற்றையும் பார்க்கவும்
இந்திய சட்டமன்றத் தேர்தல்கள், 2016
## மேற்கோள்கள்

பகுப்பு:அசாம் சட்டமன்றம்
பகுப்பு:அசாம் சட்டமன்றத் தேர்தல்கள்
சுனில் நரைன்

**சுனில் நரைன்** (*Sunil Narine*, பிறப்பு: 26 மே 1988) டிரினிடாட் நாட்டு துடுப்பாட்ட வீரர் ஆவார். இவர் மேற்கிந்தியத்தீவுகள் துடுப்பாட்ட அணியில் அனைத்து பன்னாட்டு வகைப் போட்டிகளிலும் விளையாடி வருகிறார். இவர் சுழற்பந்து வீச்சாளரும், இடக்கை துடுப்பாட்ட வீரரும் ஆவார்.

நரைன் உள்ளூரில் திரினிடாட் டொபாகோ துடுப்பாட்ட அணியில் 2009 ஆம் ஆண்டு முதல் விளையாடி வருகிறார். தனது முதலாவது ஒருநாள் பன்னாட்டுப் போட்டியை 2011 டிசம்பரிலும், முதலாவது தேர்வுப் போட்டியை சூன் 2012 இலும் விளையாடினார். 2012 இந்தியன் பிரீமியர் லீக் போட்டிகளில் கொல்கத்தா நைட் ரைடர்ஸ் அணியில் விளையாடினார்.

## சாதனைகள்
### தேர்வு: 5 இலக்குகள்

### ஒருநாள்: 5 இலக்குகள்

## மேற்கோள்கள்

## வெளி இணைப்புகள்
*ESPNcricinfo profile
*Sunil Narine 's profile page on Wisden
*Sunil Narine Profile and latest news at Sportskeeda
*CricketArchive statistics
*Sunil Narine profile page on cplt20

பகுப்பு:1988 பிறப்புகள்
பகுப்பு:வாழும் மக்கள்
பகுப்பு:மேற்கிந்தியத் தீவுகளின் துடுப்பாட்டக்காரர்கள்
பகுப்பு:திரினிடாட் டொபாகோ விளையாட்டு வீரர்கள்
மீனாட்சி முகர்சி

**மீனாட்சி முகர்சி** (Meenakshi Mukherjee, இறப்பு: செப்டம்பர் 16, 2009) ஆங்கில இலக்கிய அறிஞர், புதின ஆசிரியர், பேராசிரியர் என அறியப்படுபவர் ஆவார். 2003 ஆம் ஆண்டு சாகித்திய அகாதமி விருதை இவர் பெற்றார். ஆர்.சி.தட் என்பவர் குறித்து வரலாற்று நூலை எழுதினார். இது தவிர பல புதினங்களும் கட்டுரைகளும் எழுதினார்.

## பணிகளும் பதவிகளும்
பாட்னா, தில்லி, புனே ஆகிய இடங்களில் கல்லூரிப் பேராசிரியராகப் பணி புரிந்து ஆங்கில இலக்கியம் கற்பித்தார். பின்னர் ஐதராபாத் பல்கலைக்கழகத்திலும், பல ஆண்டுகளாக தில்லி சவகர்லால் நேரு பல்கலைக்கழகத்திலும் பேராசிரியராக இருந்தார்.
2001-2004 ஆண்டுகளில் காமன்வெல்த்து இலக்கியம் மொழி ஆய்வுகள் அமைப்பில் தலைவராக இருந்தார். 1993-2005 இல் இந்தியன் சாப்டர் அமைப்பின் தலைவர் ஆனார்.

மீனாட்சி முகர்சி டெக்சாசு பல்கலைக் கழகம், கலிபோர்னியா பல்கலைக்கழகம், கன்பரா பல்கலைக்கழகம் ஆகியவற்றின் வருகைப் பேராசிரியராகவும் இருந்தார்.

இவருடைய கணவரான  சுசித் முகர்சி என்பவரும் இலக்கியவாதி ஆவார். சுசித் முகர்சி ஒரியண்டு லாங்க்மன் என்னும் நிறுவனத்தில் பதிப்பாசிரியர் ஆவார். மீனாட்சி முகர்சி 2009 ஆம் ஆண்டு செப்டம்பர் 16 ஆம் நாளில் காலமானார்.

## சான்றாவணம்

பகுப்பு:இந்திய ஆங்கில எழுத்தாளர்கள்
பகுப்பு:இந்தியப் பெண் எழுத்தாளர்கள்
பகுப்பு:2009 இறப்புகள்
பகுப்பு:சாகித்திய அகாதமி விருது பெற்றோர்
நரிப்பையூர்

**நரிப்பையூர்** இந்தியாவில் தமிழ்நாடு மாநிலத்தில் உள்ள  இராமநாதபுரம் மாவட்டத்தின் தெற்கு பகுதியில் கடைக்கோடியில் இருக்கின்ற கடலோரக் கிராமம். இது கடலாடி வட்டாரத்தைச் சேர்ந்த ஊராட்சியாகும். இங்கு மீன் பிடித்தல் மற்றும் பனைத்தொழில் முக்கிய வாழ்வாதாரமாக இருந்து வருகிறது. அரசுக்கு சொந்தமான கடல் நீரைக் குடிநீராக மாற்றும் ஆலை இங்கு செயல்பட்டு வருகிறது.

## மேற்கோள்கள்

பகுப்பு:இராமநாதபுரம் மாவட்டத்திலுள்ள கிராமங்கள்
மாநிலக் கல்வியியல் ஆராய்ச்சி மற்றும் பயிற்சி நிறுவனம், தமிழ்நாடு

**தமிழ்நாடு மாநிலக் கல்வியியல் ஆராய்ச்சி மற்றும் பயிற்சி நிறுவனம்** (*State Council of Educational Research and Training, Tamil Nadu*) என்பது ஒரு தமிழ்நாடு அரசு நிறுவனம் ஆகும். தமிழ்நாட்டின் தலைநகர் சென்னையில் நுங்கம்பாக்கம் என்ற இடத்தில் உள்ள டிபிஐ வளாகத்தில் இது அமைந்துள்ளது. தமிழகத்தின் 32 மாவட்டங்களிலும் உள்ள மாவட்ட ஆசிரியர் கல்வி மற்றும் பயிற்சி நிறுவனங்கள்’ இந்நிறுவனத்தின் கீழ் செயல்பட்டு வருகின்றன.

## வெளியிணைப்புகள்
*மாநிலக் கல்வியியல் ஆராய்ச்சி மற்றும் பயிற்சி இயக்ககம்-இணையதளம் 
*School Education Department

பகுப்பு:தமிழ்நாடு அரசின் அமைப்புகள்
பகுப்பு:தமிழ்நாட்டில் கல்வி
வெள்ளை ஈ

**வெள்ளை ஈக்கள்** (*Whiteflies*) சுருள் வளைய அறை இறக்கையினத்தைச் (Hemiptera) சேர்ந்த தாவர இலைகளின் அடிபகுதியை உணவாக உட்கொள்ளும் சிறிய பூச்சிகளாகும். வெள்ளை ஈக்களில் 1550க்கும் மேற்பட்ட சிற்றினங்கள் உள்ளன.

## நோய் நுண்மப்பரப்பி
மஞ்சள் தேமல் நோய் என்னும் கொடிய நச்சுயிரி நோய் ஒரு செடியில் இருந்து மற்றொரு செடிக்கு வெள்ளை ஈ மூலம் பரவுகின்றது. கோடைக்காலங்களில் வெள்ளை ஈக்கள் சுறுசுறுப்பாக இயங்குவதால் இந்நோய் தாக்கம் அதிகமாக தென்படும். நோய் கண்ட செடிகளின் இலைகளிலிருந்து வெள்ளை ஈக்கள் இலைச் சாற்றை உறிஞ்சும் போது நச்சுயிரியின் துணுக்கள் ஈக்களின் உறிஞ்சு குழலில் ஒட்டிக்கொண்டு, பின்பு அதே ஈக்கள் நோயற்ற ஆரோக்கியமான செடிகளுக்கு சென்று இலைச்சாற்றை உறிஞ்சும் போது அந்த செடிகளுக்கும் நோய் பரவுகிறது. மேலும் வெள்ளை ஈக்கள் பருத்தி செடிகளின் இலைகளைத் தாக்கி, சாற்றை உறிஞ்சுவதால் பருத்தி இலைகள் தடிமனாக மாறுவதோடு நிறமிழந்து காணப்படுகின்றன.

## வெள்ளை ஈக்களைக் கட்டுப்படுத்தும் முறைகள்
* எலுமிச்சை செடிகளில் வெள்ளை ஈ தாக்குதலை கட்டுப்படுத்த  சுற்றியுள்ள பார்த்தீனிய செடிகளை அகற்ற வேண்டும்.
* செடிகளில் வெள்ளை ஈ தாக்குதல் ஆரம்ப கட்ட நிலையில் இருந்தால் வேம்பு எண்ணெயை தெளித்தால் போதுமானது..
* வெள்ளை ஈக்களை கட்டுப்படுத்த, ஏக்கர் ஒன்றிற்க்கு 4 என்ற எண்ணிக்கையில் மஞ்சள் வண்ண ஒட்டுப் பொறிகளை வைத்து கட்டுப்படுத்தலாம். மேலும், சாறு உறிஞ்சும் பூச்சிகளின் அதிக தாக்குதலின் போது ரசாயன பூச்சிக்கொல்லி மருந்துகளான தயாமித்தாக்சிம் 4 கிராம் அல்லது பிப்ரோனில் 10 மில்லி அல்லது அசிபேட் 20 கிராம் அல்லது அசிடமாபிரைடு 10 கிராம் இவற்றில் ஏதாவது ஒன்றை 10 லிட்டர் தண்ணீருடன் 10 மில்லி ஒட்டும் திரவம் கலந்து தெளித்து கட்டுப்படுத்தலாம்.

## கரும்பு பயிரில் வெள்ளை ஈக்கள்
கரும்பு பயிரில் வெள்ளை ஈக்கள் (*அலிரோலோபசு பாரோடென்சிசு*) தாக்குவதால் இலைகள் மஞ்சள் நிறமாகும். கரும்பு தோகைகள் இளஞ்சிவப்பு அல்லது கருஊதா/நாவல் நிறமாக மாறிப் பின் உலர்ந்து காய்ந்து  போய்விடும். பாதிக்கப்பட்ட தோகைகளில் வெள்ளை மற்றும் கறுப்புப் புள்ளிகள் காணப்படும். தாக்குதல் அதிகரிக்கும் போது இலைகள் எரிந்ததுப்போல் தோற்றமளிக்கும். இதனால் கரும்பின் வளர்ச்சி தாமதமாகும்.

### பூச்சியின் விபரங்கள்
கரும்பு தோகைகளின் அடிப்பகுதியில் இப்பூச்சிகள் முட்டைகள் இடுகின்றன. சிறிய வளைந்த காம்புடன் வெளிர் மஞ்சள் நிறமான முட்டைகள் இடப்பட்ட இரண்டு மணி நேரத்தில் பளபளக்கும் கருமைநிறமாக மாறிவிடும். முட்டைகள் நீள்வட்ட வடிவிலும், மெழுகினால் சூழப்பட்டும் காணப்படும். நான்காவது புழு நிலை கூட்டுப்புழுவாக தட்டையாக, சாம்பல் நிறத்தில் குஞ்சுகளை விட சற்று பெரிதாகத் தெரியும். முன் மார்பில் 'டி' வடிவில் வெள்ளை நிறக் கோடு காணப்படும். இக்கோடு புழு வண்டாக மாறும்போது மார்பினை இரண்டாகப் பிரிக்கும். முதிர்ந்த பூச்சிகளில் வெளிர் மஞ்சள் நிற உடலில் இறக்கைகள் மெழுகினால் சூழப்பட்டிருக்கும். இப்பூச்சிகளைக் கட்டுப்படுத்த, தோகைகளில் கூட்டுப்புழுக்கள் கூடுகட்டி இருப்பதால், தோகைகளை உரித்து உடனே எரித்து விடவேண்டும். இது வெள்ளை ஈக்களாக வெளி வருவதைத் தடுக்கும். போதிய அளவு நீர்ப்பாசனம் செய்வதால் மண்ணின் ஈரப்பதத்தை சீராக வைப்பதோடு இந்தநோய் அதிகரிக்காமல் தடுக்கலாம்.

## மேற்கோள்கள்

பகுப்பு:வேளாண்மை நோய்ப்பூச்சிகள்
பகுப்பு:பூச்சிகள்
மஸ்லின் துணி

[thumb|250x250px| [டாக்கா|டாக்காவில் 18 ஆம் நூற்றாண்டில் உயர்தர மஸ்லின் ஆடையோடு ஒரு பெண்.]]
வலது|thumb|260x260px|1783 இல் மேரி ஆண்டோனிடி தனது புகழ்பெற்ற மஸ்லீன் ஆடையோடு
வலது|thumb|335x335px|1855 ஆண்டில் மஸ்லீன் துணியால் தைக்கப்பட்ட ஒரு ஐரோப்பிய ஆடை.
**மஸ்லீன்** (*Muslin*) என்பது ஒரு வெற்று நெசவால் நெய்யப்பட்ட ஒரு பருத்தி ஆடையாகும்   இது உலகின் மிக மென்மையான, லேசான கைத்தறி ஆடை ஆகும். இதன் பெயர்  ஈராக்கின் மோசுல் நகரின் பெயரில் இருந்து வந்தது. முதன்முதலில் இவ்வகைத் துணிகள் மோசூல் நகரில் உற்பத்திசெய்யப்பட்டதால் இப்பெயர் பெற்றது.  மிகவும் மென்மையான, கைகளால் நூற்கப்பட்ட நூலால் நெய்யப்பட்ட ஆரம்பகால மஸ்லின் துணியானது தற்போதைய வங்காளத்தின் டாக்காவைச் சுற்றிய பகுதியில் நெய்யப்பட்டதாகும். இது 17 ஆம் மற்றும் 18 ஆம் நூற்றாண்டுகளில் ஐரோப்பாவால் மிகுதியாக  இறக்குமதி செய்யப்பட்டது. தரம்வாய்ந்த மஸ்லின் துணி முன்காலத்தில் சின்தோன் என அழைக்கப்பட்டது.

வங்காளத்தின் பாரம்பரிய நூற்புக் கலையான மஸ்லின் துணி நெய்வதை, மனிதகுலத்தின் வாய்வழி மற்றும் புலனாகா பாரம்பரியத்தை சேர்ந்த தலைசிறந்த படைப்புகள் என்னும் பட்டியலில் 2013 ஆம் ஆண்டு யுனெஸ்கோ சேர்த்துள்ளது. ஓர் ஆடையின் நுண்மையான மற்றும் லேசான தன்மையின் அடிப்படையில் அதற்கு அலகுகள் தரப்படுவது உண்டு. அந்த வகையில் காதர் பருத்தித் துணிகளின் அலகு 30-லிருந்து தொடங்கும். மஸ்லினின் அலகோ 400-லிருந்து 600 வரை என்பதிலிருந்து அதன் மென்மைத் தன்மையை அறியலாம். சிறு மோதிரத்துக்குள் மொத்த மஸ்லின் துணியையும் நுழைத்து வெளியே எடுத்து விடும் அளவுக்கு அவை மெலிதாக இருக்கும் என்பது மஸ்லின் துணி பற்றி பிரபலமாக நிலவும் ஒரு செவிவழிச் செய்தி. டாக்கா மஸ்லின் சேலைகள் ஒரு தீப்பெட்டிக்குள்ளோ, சிற்றுண்டி பெட்டியிலோ அடைத்துவிடும் அளவுக்கு லேசாக, நுணுக்கமாக நெய்யப்பட்டவை. மால்-மால் என்ற பெயரில் நெய்யப்பட்ட மிகவும் நுண்மையான மஸ்லின் ஆடைகள் 17 ஆம் நூற்றாண்டில் ஐரோப்பாவில் பெரும் ஆர்வத்தை உருவாக்கிது ஆகும். மஸ்லின் துணியில் தைக்கப்பட்ட ஓர் சட்டையின் எடை 10 கிராம்தான் இருக்கும். இந்த மஸ்லின் துணியை இயந்திர நெசவால் உருவாக்க முடியவில்லை. அரிதான இந்தக் கலை மீட்கப்பட்டுள்ளது. 

## குறிப்புகள்

## வெளி இணைப்புகள்

*தாகா மஸ்லின்: 200 ஆண்டுகளாக கண்களை ஈர்த்த துணி வகைக்கு நேர்ந்த சோகம்

## மேற்கோள்கள்
* 
* 
* Islam, Khademul. 2016. Our Story of Dhaka Muslin. AramcoWorld. Volume 67 (3). May/June 2016. Pages 26-32. http://www.worldcat.org/oclc/895830331.
* 
* 
* 
* 
பகுப்பு:இந்திய உடைகள்
பகுப்பு:கைத்தொழில்
பகுப்பு:நெசவு
பகுப்பு:வங்காளதேசம்
செக் குடியரசு தேசிய காற்பந்து அணி

**செக் குடியரசு தேசிய காற்பந்து அணி** (*Czech Republic national football team*, Česká fotbalová reprezentace) என்பது செக் குடியரசைப் பிரதிநிதித்துவப்படுத்தும் சங்கக் கால்பந்து அணியாகும். இது செக் குடியரசின் கால்பந்து வாரியத்தினால் நிருவகிக்கப்படுகிறது. வரலாற்று ரீதியாக, இவ்வணி பொகீமியா, ஆத்திரியா-அங்கேரி, செக்கோசிலோவாக்கியா ஆகிய நாடுகளின் அணியில் பங்குபற்றி 1934, 1962 உலகக்கோப்பை போட்டிகளில் இரண்டாவதாகவும், 1976 ஐரோப்பிய வாகையாளர் போட்டியில் வெற்றியாளராகவும் வந்தது.

1992 இல் செக்கோசிலோவாக்கியாவின் பிரிவினையை அடுத்து செக் குடியரசு தனது தேசிய அணியில் விளையாடியது. யூரோ 1996 போட்டியில் விளையாடி இரண்டாவதாக வந்தது. அதன் பின்னர் அனைத்து ஐரோப்பிய யூரோ இறுதிச் சுற்றுப் போட்டிகளிலும் இது விளையாடியது. ஆனால், உலகக்கோப்பை காற்பந்து போட்டியில் 2006 மட்டுமே பங்குபற்றியது. முதல் சுற்றிலேயே போட்டியில் இருந்து விலகியது.

## மேற்கோள்கள்

## வெளி இணைப்புகள்
*Official website 
*RSSSF archive of results 1994–
*RSSSF archive of results 1903,1906–08,1939
*RSSSF archive of most capped players and highest goalscorers

பகுப்பு:செக் குடியரசு
பகுப்பு:தேசியக் கால்பந்து அணிகள்
அசாம் சட்டப் பேரவை

**அசாம் சட்டப் பேரவை** என்பது இந்திய மாநிலமான அசாம் மாநிலத்தின் ஓரவை சட்டமன்றமாகும். இது புவியியல் ரீதியாக தற்போதைய மேற்கு அசாம் பகுதியில் அமைந்துள்ள அசாமின் தலைநகரான திஸ்பூரில் அமைந்துள்ளது. சட்டப் பேரவை 126 சட்டப் பேரவை உறுப்பினர்களை உள்ளடக்கியது, ஒரு உறுப்பினர் தொகுதிகளில் இருந்து நேரடியாக தேர்ந்தெடுக்கப்பட்டவர்கள். விரைவில் கலைக்கப்படாவிட்டால், அதன் பதவிக்காலம் ஐந்து ஆண்டுகள் ஆகும்.

## வரலாறு

இந்திய அரசுச் சட்டம் 1935 இன் விதிகளின்படி, அசாம் மாகாணத்தின் ஈரவை சட்டமன்றம் 1937 இல் நடைமுறைக்கு வந்தது. இந்திய அரசுச் சட்டம் 1935 இயற்றப்பட்ட பிறகு, அது அசாம் சட்டப் பேரவை அமைப்பதற்கு வழி வகுத்தது, மேலும் ஈரவை சட்டமன்றமாக மாறியது. சபையின் பலம் 108 ஆக இருந்தது, அங்கு அனைத்து உறுப்பினர்களும் தேர்ந்தெடுக்கப்பட்டனர். சட்ட மேலவை (மேல்சபை) 21 உறுப்பினர்களுக்கு குறையாமலும் 22 உறுப்பினர்களுக்கு மிகாமலும் இருந்தது.

அதன் கீழவையான அசாம் சட்டப் பேரவையின் முதல் கூட்டம் சில்லாங்கில் உள்ள சட்டமன்ற அறையில் 7 ஏப்ரல் 1937 அன்று நடைபெற்றது. சில்லாங் அசாம் மாநிலத்தின் தலைநகராக இருந்தது. அது 108 உறுப்பினர்களின் பலத்தைக் கொண்டிருந்தது.

ஆனால், இந்தியப் பிரிவினைக்குப் பிறகு சட்டப் பேரவையின் பலம் 71 ஆகக் குறைந்தது. 1947 இல் இந்திய விடுதலைக்குப் பிறகு, அசாம் சட்ட மேலவை ஒழிக்கப்பட்டு, அசாம் சட்டப் பேரவை ஓரவையாக மாறியது.

அடுத்தடுத்த ஆண்டுகளில், அசாம் பல சிறிய மாநிலங்களாக பிரிக்கப்பட்டது. பல ஆண்டுகளாக, மாறிவரும் புவியியல் எல்லைகள் மற்றும் மக்கள்தொகை அதிகரிப்புடன், உறுப்பினர்களின் பலம் 1952-57 இல் 108 ஆக இருந்து 1967-72 இல் 114 ஆகவும் (மூன்றாவது சட்டப் பேரவை) 1972-78 இல் (ஐந்தாவது சட்டப் பேரவை) 26 உறுப்பினர்கள் ஆகவும் மாறியது.

## இவற்றையும் காண்க

* அசாம் சட்டமன்றத் தொகுதிகளின் பட்டியல்
* அசாம் அரசு

## மேற்கோள்கள்

## வெளி இணைப்புகள்

* 


பகுப்பு:இந்திய மாநிலங்களின் சட்டமன்றங்கள்
சட்டப் பேரவை
போன் (2002 திரைப்படம்)

**போன்** 2002ல் தென் கொரியாவில் வெளிவந்த திகில் திரைப்படமாகும். இதனை ஆன் பயாங்-கி எழுதி இயக்கியிருந்தார். இத்திரைப்படத்தில் ஹா ஜி-வோன் மற்றும் கிம் யோ -மி ஆகியோர் நடித்திருந்தனர்.

## ஆதாரங்கள்

## வெளி இணைப்புகள்
*
*

பகுப்பு:2002 கொரியன் திரைப்படங்கள்
பகுப்பு:தென் கொரியத் திரைப்படங்கள்
பகுப்பு:கொரிய மொழித் திரைப்படங்கள்
பகுப்பு:தென் கொரிய திகில் திரைப்படங்கள்
பகுப்பு:தென் கொரிய பேய்த் திரைப்படங்கள்
பகுப்பு:ஆன் பயாங்-கி இயக்கிய திரைப்படங்கள்
புதைசேற்று எரிமலை

**புதைசேற்று எரிமலை** (*mud volcano* or  *mud dome*)  என்பது பூமிக்கடியிலிருந்து வெளிப்படும் திரவங்கள் மற்றும் வாயுக்களால் ஆனது. புதைசேற்று எரிமலைகள் பல்வேறு 
நிலவியல் வழிமுறைகளால் உண்டாகின்றன. சாதாரண எரிமலைகளில் வெளிப்படும் கடும் வெப்பநிலையை விட மிகக்குறைவாகவே புதைச்சேற்று எரிமலைகளில் காணப்படுகிறது.

புதைச்சேற்று எரிமலைகளில் காணப்படும் வாயுக்களில் மீத்தேன் வாயு மற்றும் கரியமிலவாயுவும்; திரவங்களில் உப்பு மற்றும் அமிலங்களும் அதிகம் காணப்படுகிறது.

எரிமலைகள் அளவிற்கு தீக்குழம்புகளை வெளிப்படுத்தாவிட்டாலும், சில நேரங்களில் வெறும் தீயை மட்டும் புதைசேற்று எரிமலைகள் வெளிப்படுத்துகின்றன. அக்டோபர், 2001-இல் அசர்பெய்சான் நாட்டு புதைசேற்று எரிமலை  தீயை மட்டும் கக்கியது.

## இந்தியாவில்

இந்தியாவில் அந்தமானில் உள்ள பரட்டாங்கு தீவில்  புதைச்சேற்று எரிமலை ஒன்று காணப்படுகிறது. இப்புதைசேற்று எரிமலையில் ஒரு நிமிடத்திற்கு ஒரு முறை நிலத்தடியிலிருது மிக மிகச் சிறிய அளவில் சேற்றுடன் திரவங்களும் வாயுக்களும் வெளிப்படுகிறது.

## மேற்கோள்கள்

## வெளி இணைப்புகள்
* Cold water mud volcanoes created by artesian pressure in Minnesota's Nemadji River basin 
* Bulletin Of Mud Volcanology  Azerbaijan Academy Of Sciences (in English)
* Gaia's Breath—Methane and the Future of Natural Gas  - USGS, June 2003
* Azeri mud volcano flares - October 29, 2001, BBC report
* Redondo Beach mud volcano with methane hydrate deposits
* Hydrocarbons Associated with Fluid Venting Process in Monterey Bay, California
* Hydrothermal Activity and Carbon-Dioxide Discharge at Shrub and Upper Klawasi Mud Volcanoes, Wrangell Mountains, Alaska - U.S. Geological Survey Water-Resources Investigations Report 00-4207
* Mud Volcano Eruption at Baratang, Middle Andamans
கி. அமர்நாத் ராமகிருஷ்ணா

**கி. அமர்நாத் ராமகிருஷ்ணன்**  தற்போது  இந்தியத் தொல்பொருள் ஆய்வுத் துறையில் இயக்குநராக பணிபுரிந்து வருகின்றார்.  இவர் கீழடி அகழாய்வுவினை தலைமையேற்று வெற்றிகரமாக நடத்தியவர். இவர் பணி மாற்றலாகி வட இந்தியாவிற்குச் சென்றார்.

முன்னர் இவர் 2000-ஆம் ஆண்டில் அரியானா மாநிலத்தின் ஜிந்து மாவட்டத்தில் உள்ள இராக்கி கடி தொல்லியல் களத்தில் ஒரு பெண்ணின் முழு எலும்புக்கூட்டை கண்டெடுத்தார். அந்த பெண் தங்கச் சங்கிலியும் சங்கு வளையலும் அணிந்திருந்தாள். இப்போது அந்த எலும்புக்கூடு புது தில்லி தேசிய அருங்காட்சியகத்தில் காட்சிக்கு வைக்கப்பட்டுள்ளது.

தற்போது 2021-ஆம் ஆண்டின் நடுவில் இவர் மீண்டும் தென்னிந்தியக் கோயில்கள் தொல்லியல் கண்காணிப்பாளராக சென்னையில் பணியாற்றினார்.

## இதனையும் காண்க
* கீழடி அகழாய்வு மையம்
* ராக்கிகடி தொல்லியல் களம்
## மேற்கோள்கள்


## வெளி இணைப்புகள்
* T V Interview - Amarnath Ramakrishna 
* கீழடி அகழாய்வு - தரவுகளும் முறையியலும்
* கீழடி அகழாய்வுகள் குறித்தான அமர்நாத் இராமகிருஷ்ணா  உரை – காணொளி 

பகுப்பு:தமிழ்த் தொல்லியலாளர்கள்
பகுப்பு:இந்தியத் தொல்லியலாளர்கள்
பகுப்பு:திண்டுக்கல் மாவட்ட மக்கள்
சௌராட்டிரர்
சான்ட்டா கிளாரா, கலிபோர்னியா

**சான்ட்டா கிளாரா** (*Santa Clara*, ) கலிபோர்னியா மாநிலத்தில் சான்ட்டா கிளாரா மாவட்டத்தில் உள்ளதோர் நகரமாகும். 1777இல் இங்கு நிறுவப்பட்டிருந்த  எசுப்பானிய குடியேற்றத்தை ஒட்டி இப்பெயர் சூட்டப்பட்டுள்ளது. 2010ஆம் ஆண்டு கணக்கெடுப்பின்படி இதன் மக்கள்தொகை 116,468 ஆகும்; சான்பிரான்சிஸ்கோ வளைகுடாப் பகுதியில் ஒன்பதாவது மிகுந்த மக்கள்தொகை உள்ள இடமாக இது உள்ளது.

சான் பிரான்சிஸ்கோவிலிருந்து தென்கிழக்கே   தொலைவில் அமைந்துள்ள இந்த நகரம்  1777இல் நிறுவப்பட்டது;  1852இல் நகரமாயிற்று. கிறித்தவத்தை பழங்குடியினரிடம் பரப்புவதற்காக கலிபோர்னியாவில் நிறுவப்பட்ட 21 எசுப்பானிய சமயச் சபைகளில்  எட்டாவது, *மிசன்  சான்ட்டா கிளாரா  டெ அசிசு*,  இங்கு அமைந்திருந்தது. இதுவே இந்நகருக்குப் பெயர் காரணமாயிற்று. இந்த சமயச்சபையும் பூங்காவும் தற்போதைய சான்ட்டா கிளாரா பல்கலைக்கழகத்தில் அமைந்துள்ளது. இந்த நகரத்தின் புரவலர் புனிதராக புனித கிளாரா உள்ளார்.

சான்ட்டா கிளாரா சிலிக்கான் பள்ளத்தாக்கின் மையத்தில் உள்ளது. இன்டெல் போன்ற பல உயர்நுட்ப நிறுவனங்களின் தலைமையகங்கள் இங்குள்ளன.  கலிபோர்னியாவின் மிகத் தொன்மையான கல்விக்கூடமான சான்டா கிலாரா பல்கலைக்கழகம் இங்குள்ளது. என்.எஃப்.எல். போட்டிகளில் சான்பிரான்சிஸ்கோ 49வர்களின் தாயக விளையாட்டரங்கமாக விளங்கும் லீவைசு விளையாட்டரங்கம் இங்கு அமைந்துள்ளது. இதனைச் சுற்றி சான் ஓசே, சன்னிவேல், கூபர்டினோ நகரங்கள் உள்ளன.

## மேற்சான்றுகள்

## வெளி இணைப்புகள்

* 
* 
* Santa Clara Convention and Visitors Bureau website
* Santa Clara Chamber of Commerce website

பகுப்பு:கலிபோர்னிய நகரங்கள்